
STRATEŠKOJ STUDIJI O PROCJENI UTJECAJA PLANA GOSPODARENJA OTPADOM
OSJEČKO-BARANJSKE ŽUPANIJE NA OKOLIŠ I
NACRTU PRIJEDLOGA PLANA PLANA GOSPODARENJA OTPADOM OSJEČKO-BARANJSKE ŽUPANIJE 


Osječko-baranjska županija, Upravni odjel za prostorno uređenje, graditeljstvo i zaštitu okoliša u postupku je izrade Plana gospodarenja otpadom Osječko-baranjske županije koji je zakonska obveza propisana člankom 111. Zakona o gospodarenju otpadom („Narodne novine“ broj 84/21. i 142/23, u daljnjem tekstu: Plan).
 
Ciljevi ovog planskog dokumenta su uspostava cjelovitog sustava gospodarenja otpadom na području Osječko-baranjske županije, razmatranje odgovornosti u procesu unaprjeđivanja sustava gospodarenja otpadom s definiranjem uloga i aktivnosti županije i jedinica lokalne samouprave sukladno zakonskoj regulativi o gospodarenju otpadom, uvid u postojeće stanje postupanja s otpadom te u postojeće i buduće količine, kao i sastav otpada, radi iznalaženja optimalnih rješenja u sklopu cjelovitog sustava gospodarenja otpadom, izobrazno-informativnih aktivnosti za edukaciju stanovništva o gospodarenju otpadom, unaprjeđenje informacijskog sustava i praćenje gospodarenja otpadom, određivanje mjera za sprječavanje nastajanja novih i sanaciju postojećih divljih odlagališta te sanaciju postojećih neuređenih odlagališta komunalnog otpada.

Na temelju dostavljenog Mišljenja Ministarstva gospodarstva i održivog razvoja, Uprave za procjenu utjecaja na okoliš i održivo gospodarenje otpadom (KLASA: 351-03/23-01/1338, URBROJ: 517-05-1-1-23-2 od 29. kolovoza 2023. godine) utvrđena je obveza provođenja postupka strateške procjene utjecaja Plana na okoliš. 

Strateška procjena sukladno odredbi članka 67. Zakona provodi se tijekom izrade Nacrta prijedloga Plana prije utvrđivanja konačnog  prijedloga i upućivanja u postupak donošenja, na način propisan Zakonom i Uredbom o strateškoj procjeni utjecaja strategije, plana i programa na okoliš ("Narodne novine" broj 3/17., u daljnjem tekstu: Uredba). 

Nositelj izrade Plana i nadležno tijelo za provedbu postupka strateške procjene utjecaja na okoliš je Upravni odjel za prostorno uređenje, graditeljstvo i zaštitu okoliša Osječko-baranjske županije, a postupak provodi u suradnji s Ministarstvom  zaštite okoliša  i zelene tranzicije.

Stručni izrađivač Plana je EKONERG - institut za energetiku i zaštitu okoliša d.o.o. iz Zagreba, kao ovlaštenik za stručne poslove, a za ovlaštenika izrade Strateške studije utjecaja na okoliš odabran je DVOKUT-ECRO d.o.o. iz Zagreba, slijedom provedenih postupaka nabave. 

	       Na temelju odredbi članka 67. Zakona, članka 23. Uredbe, a u svezi članaka 12., 16. i 17. Uredbe o informiranju  i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08.) Upravni odjel za prostorno uređenje, graditeljstvo i zaštitu okoliša Osječko-baranjske županije je obvezan Stratešku studiju o procjeni utjecaja Plana gospodarenja otpadom Osječko-baranjske županije na okoliš (u daljnjem tekstu: Strateška studija), uključujući i njen ne-tehnički sažetak te Nacrt prijedloga Plana gospodarenja otpadom Osječko-baranjske županije (u daljnjem tekstu: Nacrt prijedloga Plana), uputiti na javnu raspravu, koja uključuje objavu na internetskoj stranici Osječko-baranjske županije, na oglasnoj ploči  Osječko-baranjske županije, u „Županijskom glasniku“ i dnevnom tisku „Glas Slavonije“, javni uvid i javno izlaganje.  

 Dana 23. srpnja 2024. godine Zamjenik župana koji obnaša dužnost župana je donio Odluku o upućivanju Strateške studije o procjeni utjecaja Plana gospodarenja otpadom Osječko-baranjske županije na okoliš i Nacrta prijedloga Plana gospodarenja otpadom Osječko-baranjske županije na javnu raspravu (KLASA:  351-04/23-01/2, URBROJ: 2158-02-24-43  od 23. srpnja 2024. godine).

       Javna rasprava trajat će 30 dana i održat će se od 6. kolovoza do 5. rujna 2024. godine.
       Cjelovita Strateška studija uključujući i njen ne-tehnički sažetak te Nacrt prijedloga Plana će s danom početka javne rasprave biti dostupna javnosti na internetskoj stranici Osječko-baranjske županije:

· https://www.obz.hr/index.php/savjetovanje-s-zainteresiranom-javnoscu-obz i
· https://www.obz.hr/index.php/oglasnik/zastita-okolisa-javne-rasprave-i-uvidi/9-explore/2253-spuo-plan-gospodarenja-otpadom-osjecko-baranjske-zupanije.
 
Tijekom javne rasprave, javni uvid se može obaviti svakim radnim danom od 8:00 do 14:00 sati u službenim prostorijama Upravnog odjela za prostorno uređenje, graditeljstvo i zaštitu okoliša Osječko-baranjske županije, u Osijeku, Europske avenije 11. 

Javno izlaganje održat će se 3. rujna 2024. godine u Velikoj vijećnici Osječko-baranjske županije, Županijska 4, Osijek s početkom u 11:00 sati. Na javnom izlaganju osigurat će se nazočnost i sudjelovanje predstavnika Upravnog odjela za prostorno uređenje, graditeljstvo i zaštitu okoliša Osječko-baranjske županije, izrađivača Nacrta prijedloga Plana i izrađivača Strateške studije. Obavijest o eventualnoj promjeni mjesta, datuma i načina održavanja javnog izlaganja bit će objavljena na internetskoj stranici Osječko-baranjske županije.

U javnoj raspravi mogu sudjelovati sve fizičke i pravne osobe, odnosno zainteresirana javnost koja za vrijeme trajanja javne rasprave može davati prijedloge, mišljenja i primjedbe, koji se mogu:
· upisati u knjigu primjedbi koja će biti izložena na mjestu javnog uvida,
· dati na zapisnik za vrijeme javnog izlaganja,
· dostaviti u pisanom obliku na adresu: Osječko-baranjska županija, Upravni odjel za prostorno uređenje, graditeljstvo i zaštitu okoliša Osječko-baranjske županije, u Osijeku, Europske avenije 11, s naznakom: „Javna rasprava o Strateškoj studiji o procjeni utjecaja Plana gospodarenja otpadom Osječko-baranjske županije na okoliš i Nacrtu prijedloga Plana gospodarenja otpadom Osječko-baranjske županije“  i
· dostaviti na adresu elektroničke pošte: okolis@obz.hr, zaključno 5. rujna 2024. godine.
       
Svi prijedlozi, mišljenja i primjedbe moraju biti napisani čitko i razumljivo, uz ime i prezime, adresu i potpis podnositelja.  Prijedlozi, mišljenja i primjedbe koji ne budu dostavljeni u roku i čitko napisani neće se uzeti u razmatranje.

Organizator i nositelj postupka savjetovanja je Upravni odjel za prostorno uređenje, graditeljstvo i zaštitu okoliša Osječko-baranjske županije.

Pozivamo Vas na sudjelovanje u postupku javne rasprave, za koju potrebu Vam je na raspolaganju utvrđena:

· Strateška studija 
· Ne-tehnički sažetak 
· Nacrt prijedloga Plana 
· [bookmark: _GoBack]Obrazac sudjelovanja u savjetovanju s javnošću



